b'\n_START_ARTICLE_\nRiina Gerretz\n_START_PARAGRAPH_\nRiina Gerretz (aastani 1958 P\xc3\xb5der, 1958\xe2\x80\x931961 Villum, 1969\xe2\x80\x931971 Mikiver, 1983\xe2\x80\x932002 Viljanen; 8. juuli 1939 \xe2\x80\x93 22. m\xc3\xa4rts 2014 Tallinn) oli eesti pianist._NEWLINE_Ta sai muusikalise alghariduse Tallinna Lastemuusikakoolis (\xc3\xb5petajad Leelo K\xc3\xb5lar, Helju Agur, Erna Saar). Aastal 1958 l\xc3\xb5petas ta Tallinna Muusikakooli (Erna Saare klass) ja 1963 Tallinna Riikliku Konservatooriumi (Bruno Luki klass)._NEWLINE_Aastal 1970 \xc3\xb5ppis ta l\xc3\xbchikest aega Moskva konservatooriumi assistentuuris (Mark Milmani klass; l\xc3\xb5petamata). Aastal 1997 osales ta Viinis Leonard Hokansoni ja 1988 Salzburgis Claude Hellfneri meistrikursustel._NEWLINE_Ta t\xc3\xb6\xc3\xb6tas 1958\xe2\x80\x931971 TRK-s kontsertmeistrina ning 1963\xe2\x80\x9366 Tallinna MK-s ja 1970\xe2\x80\x9373 TMKK-s pedagoogina, oli 1982\xe2\x80\x9386 Eesti NSV Riikliku Filharmoonia kontsertmeister. Asus 1987 elama Soome, t\xc3\xb6\xc3\xb6tas 1987\xe2\x80\x9388 pedagoogi ja kontsertmeistrina Turu konservatooriumis ning 1988\xe2\x80\x93 90 kontsertmeistrina Helsingi konservatooriumis ja prof. Liisa Pohjola assistendina Sibeliuse Akadeemias. Oli 1990-2 Stockholmi Kuninglikus Teatris repetiitor. 1992\xe2\x80\x9394 Porvoo MK-s \xc3\xb5petaja ja kontsertmeister. Aastast 1995 elab taas Eestis. Esinenud pms kontsertmeistrina ja ansamblis. P\xc3\xa4lvinud interpreetide v\xc3\xb5istlusel 1969 Tallinnas ja Chisinaus, 1980 Minskis ja 1981 Tallinnas parima kontsertmeistri preemia. Olnud ansamblipartner paljudele tuntud solistidele, nagu Georg Ots, Tiit Kuusik, Hendrik Krumm, Ivo Kuusk, Anu Kaal, Margarita Voites, J\xc3\xbcri Gerretz, Ivo Juul, Yolanda Hernandez, Artur Rinne, Hannes Altrov, Pille Lill, Heidy Tamme jpt.\n_START_SECTION_\nIsiklikku\n_START_PARAGRAPH_\nRiina Gerretz on olnud Mikk Mikiveri abikaasa, ning hiljem J\xc3\xbcri Gerretzi abikaasa. M\xc3\xb5lemast abielust s\xc3\xbcndis \xc3\xbcks poeg.'